Aitame õppetöös luua veelgi enam seoseid päris eluga
#000000
Uuringute kohaselt avaldab õpilaste õpitulemustele positiivset mõju see, kui õpetajad näitavad, kuidas uus teadmine või oskus on vajalik igapäevaelu või töö jaoks. Samas on õpetajatel puudus ajakohastest õppematerjalist.
#000001
Visioon: Tagasi Kooli innustab 1.–12. klasside õpilasi õppima ja tegema eluks vajalikke teadlikke valikuid.
#000002
Missioon: selleks loob Tagasi Kooli õpetajatele üldpädevuse (eluoskuste) õpetamiseks vajalikke õppematerjale.
#000003
Siht: loome õpetajatele õppematerjalide baasi kõikide üldpädevuste õpetamiseks kõigis vanuseastmetes.
#000004
Mõju hindamiseks jälgime: e-tundide ja osalenud õpilaste arvu, õpetajate ja õpilaste rahulolu.
#000005
Tänu teile saavad õpilased õppida eluks vajalikke oskusi
#000007
E-tundide idee sündis 2016. aastal koostöös Eesti Vabariigi 100. aastapäeva ettevalmistustega, kui Tagasi Kooli esitas kingiidee tuua 100 põnevat Eesti inimest YouTube’i otseülekandes Eesti õpilaste ette.
#000008
Tunni teemade väljatöötamiseks koguti õpilastelt kokku 1000 küsimust. Küsimusi aitasid koguda lauljad Getter Jaani (vt videot) ja Daniel Levi Viinalass (vt videot).
E-tundide kontseptsiooni töötasid välja Teibi Torm ja Kelli Eek. Tundide väljatöötamist ja elluviimist toetasid kümned vabatahtlikud.
Tunde rahastasid KÜSK ja Swedbank, tehnoloogiapartner oli Overall.
100 e-külalistunnist võttis reaalajas osa 123 130 õpilast kõigist Eesti maakondadest, väliseesti koolid USA-st, Soomest, Luksemburgist, Venemaalt ja Itaaliast. Õpilaste arvu puhul ei ole loetud eraldi õpilasi, vaid mitu vaatamist oli kokku. Kõige rohkem õpilasi osales korraga Karl Martin Sinijärve emakeelepäeva tunnis, kokku 253 klassi ehk 5060 õpilast.
#000009
Kuidas sündisid esimesed 100 e-külalistundi: kaadri taga
#000010
100 otseülekannet ja üle saja tuhande õpilase Eesti ning väliseesti koolidest! Eesti Vabariigi sajandaks sünnipäevaks tegime koos uskumatult ägeda kingituse.
#000011